Rámcová kúpna zmluva

*uzavretá podľa ust. § 409 a nasl. v spojení s ust. § 269 ods. 2 Obch. zákonníka*

*medzi zmluvnými stranami:*

1. obchodné meno: **INMEDIA, spol. s r.o.**

sídlo: Námestie SNP 11, 960 01 Zvolen

IČO: 36 019 208

IČ DPH: SK2020066829

zápis: OR OS B.Bystrica odd. Sro, vložka č. 4345/S

bankové spojenie: UniCredit Bank, a.s., pobočka Zvolen

číslo účtu/kód banky: 6619429000/1111

konajúca prostredníctvom: Ing. Miloš Kriho, konateľ

Mgr. Lucia Krihová, konateľka

ďalej len „predávajúci“

a

2. obchodné meno: Stredná odborná škola Jozefa Szakkayho

Szakkay József-Szakközépiskola

sídlo: Grešákova 1

040 11 Košice

Prevádzka: Školský internát-Školská jedáleň, Jedlíkova 11, 040 11 Košice

IČO: 00161781

DIČ: 2020762447

IČ DPH: SK2020762447

bankové spojenie: Štátna pokladnica

číslo účtu/kód banky: 7000213040/8180

konajúca prostredníctvom: Ing. Eva Matejová

ďalej len „kupujúci“

takto:

Článok 1

Predmet zmluvy

1. Kupujúci na obstarávanie predmetu tejto zmluvy použil postup verejného obstarávania „Výzvu na predloženie ponuky“, pre zákazku s nízkou hodnotou (do 40 000€ bez DPH) na ďalej špecifikované potraviny bežne dostupné na trhu, zabezpečené v súlade § 9, ods.9, zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov.

Touto kúpnou zmluvou sa predávajúci zaväzuje dodávať kupujúcemu hnuteľné veci (ďalej len „tovar“) určené v článku 2 tejto zmluvy a previesť na neho vlastnícke právo a kupujúci sa zaväzuje zaplatiť predávajúcemu za tento tovar kúpnu cenu určenú v článku 3 tejto zmluvy. Táto zmluva je zmluvou rámcovou a vzťahuje sa na všetky jednotlivé kúpne zmluvy (ďalej len „čiastkové zmluvy“) uzavreté medzi zmluvnými stranami v rámci a po dobu trvania tejto zmluvy. Ustanovenia uvedené v tejto rámcovej kúpnej zmluve sú podstatnými náležitosťami každej čiastkovej zmluvy uzavretej medzi zmluvnými stranami počas trvania tejto rámcovej zmluvy. Prípadné odchylné ustanovenia uvedené v čiastkových kúpnych zmluvách uzatváraných na podklade tejto zmluvy majú prednosť pred ustanoveniami tejto zmluvy.

Článok 2

Tovar

1. Predávajúci sa zaväzuje dodávať kupujúcemu **potraviny**  podľa ponukového listu predávajúceho.

* Základné potraviny CPV 15600000-4
* Vajcia CPV 03000000-1
* Konzervované ovocie a zeleninu CPV 15300000-1
* Živočíšne, alebo rastlinné oleje CPV 15400000-2
* Strukoviny CPV 03200000-3
* Rôzné potravinárske výrobky (Mrazená hydina) CPV 15800000-6
* Spracované a konzervované ryby CPV 15200000-0
* Mliečne výrobky CPV 15500000-3
* Koncentrované šťavy CPV 15300000-1

Článok 3

Kúpna cena

1. Kupujúci sa zaväzuje zaplatiť predávajúcemu kúpnu cenu, ktorá bola vysúťažená vo verejnom obstarávaní podľa §9, ods.9, Zákona o Verejnom obstarávaní č. 25/2006 Z.z.. Ceny sú uvedené v tabuľkách, ktoré sú neoddeliteľnou súčasťou zmluvy. V cene je zahrnutá aj cena za dopravu tovaru predávajúcim.
2. Kupujúci je povinný zaplatiť predávajúcemu za dodaný tovar kúpnu cenu do 14 dní odo dňa vystavenia faktúry. Lehota splatnosti sa nemení, pokiaľ s tým nevysloví predávajúci písomný súhlas, napr. tým, že vystaví novú faktúru. Ku kúpnej cene uvedenej vo faktúre bude pripočítaná aj DPH v zmysle platných právny predpisov. Miestom plnenia pre úhradu kúpnej ceny je sídlo predávajúceho alebo účet predávajúceho uvedený na prvej strane tejto zmluvy.
3. Ak je kupujúci v omeškaní so zaplatením kúpnej ceny alebo jej časti, je povinný zaplatiť predávajúcemu úrok z omeškania vo výške 0,1 % denne z dlžnej sumy za každý deň omeškania. V prípade, ak bude kupujúci v omeškaní so zaplatením kúpnej ceny alebo jej časti o viac ako 60 dní po uplynutí lehoty splatnosti, je kupujúci povinný zaplatiť predávajúcemu zmluvnú pokutu rovnajúcu sa výške 5 % z kúpnej ceny.

Článok 4

Ponuka, prijatie ponuky a dodanie tovaru

1. Dodanie tovaru sa uskutočňuje na základe objednávky kupujúceho formou objednávkového formulára (zaslaním: e-mailom, faxom alebo odovzdaním príslušnému obchodnému zástupcovi), ktorú predávajúci potvrdí. Potvrdenie objednávky je predávajúci povinný oznámiť kupujúcemu najneskôr do 3 dní od doručenia objednávky. Objednávkový formulár tvorí neoddeliteľnú súčasť Kúpnej zmluvy a zároveň bude zaslaný na email oprávneného pracovníka kupujúceho. Každá objednávka (objednávkový formulár zaslaný faxom alebo odovzdaný obchodnému zástupcovi musí byť potvrdený oprávneným pracovníkom kupujúceho. Čiastková kúpna zmluva môže byť uzavretá aj písomnou formou na jednej listine podpísanej oboma zmluvnými stranami.

Pre odstránenie pochybností, za bežnú obchodnú zvyklosť považujú zmluvné strany tiež potvrdenie objednávky faktickým konaním predávajúceho spočívajúcom v dodaní tovaru podľa objednávky kupujúceho.

1. Dodaciu lehotu a množstvo; tovaru jednotlivej objednávky určuje v objednávke kupujúci. Predávajúci je povinný dodať tovar v objednanom množstve a v lehote určenej kupujúcim.
2. Predávajúci splní svoju povinnosť dodať tovar kupujúcemu tým, že umožní kupujúcemu nakladať s tovarom v mieste sídla kupujúceho. Zmluvné strany sa dohodli, že predávajúci hradí všetky náklady spojené s prepravou tovaru do miesta plnenia.

Článok 5

Prechod vlastníckeho práva a nebezpečenstva škody na tovare

1. Zmluvné strany sa dohodli, že podľa § 445 Obch. zákonníka vlastnícke právo k tovaru prechádza na kupujúceho až úplným zaplatením kúpnej ceny.
2. Nebezpečenstvo škody na tovare prechádza na kupujúceho dodaním tovaru.

Článok 6

Vady tovaru

1. Predávajúci je povinný dodávať tovar v množstve, akosti a vyhotovení podľa tejto zmluvy, tak aby účel každej čiastkovej zmluvy zostal zachovaný.
2. Ak predávajúci poruší svoje povinnosti ustanovené vyššie, má tovar vady.
3. Predávajúci zodpovedá za vady, ktoré má tovar v okamihu, keď prechádza nebezpečenstvo škody na tovare na kupujúceho.
4. Kupujúci je povinný písomne podať predávajúcemu správu o vadách tovaru najneskôr do 5 dní po tom, čo vady zistil alebo pri vynaložení odbornej starostlivosti mal možnosť zistiť pri prehliadke uskutočnenej pri preberaní tovaru. Predávajúci je povinný vady tovaru bez zbytočného odkladu odstrániť a to dodaním náhradného tovaru za vadný tovar alebo dodaním chýbajúceho tovaru, alebo poskytnutím zľavy z kúpnej ceny vo výške pripadajúcej na vadný tovar.

Článok 7

Doba trvania a zánik zmluvy

1. Táto zmluva sa uzatvára na dobu do 31.10.2016.
2. Zmluva zaniká:
   * + - 1. písomnou dohodou zmluvných strán a to dňom, ktorý bol dohodnutý ako deň zániku zmluvy,
         2. výpoveďou ktorejkoľvek zo zmluvných strán, pričom výpovedná lehota je 3-mesačná a začne plynúť prvým dňom mesiaca nasledujúceho mesiaci, v ktorom bola výpoveď doručená.

Článok 8

Záverečné ustanovenia

1. Všetky spory vyplývajúce z tejto rámcovej kúpnej zmluvy sa riadia právom štátu predávajúceho, t.j. právom Slovenskej republiky.
2. Zmluvné strany sú si navzájom povinné bezodkladne písomne oznámiť akékoľvek zmeny a to najmä zmenu sídla, obchodného názvu, zmenu štatutárnych orgánov, zmenu účtu, ktorý je pre zmluvu rozhodujúci atď. Zmluvné strany doručujú na adresu uvedenú v záhlaví tejto zmluvy, dokiaľ nie je jej zmena oznámená druhej strane. V prípade, ak sa riadne doručovanú zásielku nepodarí doručiť, považuje sa zásielka za doručenú tretím dňom od odoslania zásielky.
3. Zmluvné strany sa zaväzujú zachovávať mlčanlivosť o veciach obchodného tajomstva, ktoré sa im stanú známe v rámci zmluvných vzťahov. Inak zodpovedajú za škodu spôsobenú porušením tohto obchodného tajomstva.
4. Túto zmluvu možno meniť alebo zrušovať len písomne.
5. Zmluvné strany a ich zástupcovia uzavreli zmluvu slobodne, vážne, žiadna zo strán, ani jej zástupca, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si zmluvu riadne prečítali, porozumeli jej obsahu a na znak súhlasu zmluvu podpisujú.
6. Zmluva je vyhotovená v dvoch rovnopisoch, z toho jeden si ponechá predávajúci a jeden kupujúci.
7. Zmluva nadobúda platnosť dňom podpísania a účinnosť dňom nasledujúcim po dni jej zverejnenia na webovej stránke školy.
8. Zmluvné vzťahy sa v otázkach, ktoré nie sú upravené priamo v zmluve, riadia ustanoveniami zák. č. 513/1991 Zb. Obchodného zákonníka v platnom znení a ostatným platných právnych predpisov.
9. Zmluvné strany sa dohodli, že okrem tých sporov, pri ktorých to zákon č. 244/2002 Z. z. (ďalej len „Zákon o rozhodcovskom konaní“) výslovne vylučuje, predložia všetky spory, ktoré medzi nimi vznikli alebo vzniknú v súvislosti s touto zmluvou vrátane sporov o platnosť, trvanie a výklad tejto zmluvy ako aj o náhradu škody a vydanie bezdôvodného obohatenia na rozhodnutie Stálemu rozhodcovskému súdu JUSECO zriadenému pri JUSECO s.r.o., IČO: 47 111 674, so sídlom Moskovská 23, 974 04 Banská Bystrica  (ďalej len "Rozhodcovský súd"), ktorý bude v písomnom konaní pred jedným rozhodcom vymenovaným Rozhodcovským súdom konať podľa slovenského právneho poriadku a podľa rokovacieho poriadku a štatútu Rozhodcovského súdu. Zmluvné strany vyhlasujú, že vylučujú podanie žaloby podľa § 40 ods. 1 písm. h) Zákona o rozhodcovskom konaní, a že sa rozhodnutiu Rozhodcovského súdu, ktoré bude pre ne konečné, záväzné a vykonateľné, bez výhrad podriadia.
10. V prípade, ak je niektoré ustanovenie zmluvy alebo sa z akéhokoľvek dôvodu stane neplatné, neúčinné alebo nevynútiteľné (obsoletné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení zmluvy. Zmluvné strany sú povinné v dobrej viere, rešpektujúc zásady poctivého dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.

V ................... dňa ............... . V .................... dňa ............... .

Predávajúci: Kupujúci:

.................................................... ....................................................

**INMEDIA, spol. s r.o. SOŠ Jozefa Szakkayho**

**Szakkay József-Szakközépiskola**

zast.Ing. Miloš Kriho, zast.Ing. Eva Matejová

konateľ štatutárny zástupca školy